(ЕС) 2021/451 на Комисията (1), и допълнителните указания в приложение V към същия регламент за изпълнение;
 г)
 „COREP (OF)“ означава приложения I (образци) и II (указания) към Регламент за изпълнение (ЕС) 2021/451;
 д)
 „COREP (LR)“ означава приложения X (образци) и XI (указания) към Регламент за изпълнение (ЕС) 2021/451;
 е)
 „СФС“ означава Съветът за финансова стабилност;
 ж)
 „МСС“ означава международни счетоводни стандарти по смисъла на член 2 от Регламент (ЕО) No 1606/2002 на Европейския парламент и на Съвета (2);
 з)
 „МСФО“ означава международни стандарти за финансово отчитане по смисъла на член 2 от Регламент (ЕО) No 1606/2002;
 и)
 „ИКПС“ означава идентификационен код на правния субект (3). При идентифицирането на контрагент се използва неговият ИКПС, ако има такъв;
 й)
 „национални общоприети счетоводни принципи“ („НОСП“) означава националните счетоводни рамки, разработени съгласно Директива 86/635/ЕИО на Съвета (4).
 I.3 Счетоводни стандарти
 3.
 Ако в настоящите указания не е посочено друго, институциите докладват всички стойности според използваната от тях счетоводна рамка за отчитане на финансовата информация, както е посочено в членове 9—11 от Регламент за изпълнение (ЕС) 2021/451. Институциите, които не са задължени да предоставят финансова информация в съответствие с посочения регламент, прилагат правилата на своята съответна счетоводна рамка.
 4.
 За институциите, които се отчитат по МСФО, са добавени препратки към съответните МСФО.
 I.4 Обхват на консолидацията
 5.
 В зависимост от образеца настоящата рамка се отнася за:
 а)
 консолидация въз основа на консолидирано счетоводно отчитане (субекти, включени в консолидирания финансов отчет съгласно приложимата счетоводна рамка);
 б)
 пруденциална консолидация (субекти в обхвата на консолидацията съгласно първа част, дял II, глава 2 от Регламент (ЕС) No 575/2013 на Европейския парламент и на Съвета (5)) на равнището на предприятието майка от Съюза;
 в)
 консолидация на равнището на субекта за преструктуриране за групата за преструктуриране.
 6.
 За всеки образец институциите следват консолидираната основа или основи, приложими съгласно член 4 от настоящия регламент.
 I.5 Номериране и други установени практики
 7.
 Указанията в настоящото приложение следват посоченото по-долу обозначаване, при което се използват цифрови кодове за колоните, редовете и полетата в образците. Тези цифрови кодове се използват широко в правилата за утвърждаване.
 Използват се следните общи обозначения:
 а)
 {Образец;Ред;Колона} – за колони, редове и клетки на даден образец;
 б)
 {Ред;Колона} – при утвърждаване в рамките на образец, при което се използват само съдържащите се в образеца данни, означенията не включват думата „образец“;
 в)
 {Образец;Ред} – при образците, които имат само една колона, се правят препратки само към редовете;
 г)
 знакът „звездичка“ се използва, за да се покаже, че утвърждаването обхваща посочените преди това редове или колони.
 8.
 Когато информативен елемент не е приложим за субектите, за които се предоставя информация, съответното поле се оставя празно.
 9.
 Когато указанията в настоящото приложение препращат към първичен код, това означава колона или комбинация от колони за идентифициране на всички редове от образеца. Първичният код съдържа собствена стойност за всеки ред от образеца. Той не може да бъде с нулева стойност.
 II. Указания за образците
 II.1 Z 01.00 — Организационна структура (ORG)
 II.1.1 Общи бележки
 10.
 Настоящият образец дава общи сведения за правната структура и структурата